**Ministru kabineta rīkojuma projekta „Par finanšu līdzekļu piešķiršanu no valsts pamatbudžeta programmas „Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 35. panta pirmā daļa un 38. panta pirmās daļas 5.punkts.Ministru kabineta 2009. gada 22. decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” (turpmāk – noteikumi Nr.1644) 2.punkts un Ministru kabineta 2005. gada 15. marta noteikumi Nr.177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” (turpmāk – noteikumi Nr.177).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Veterinārmedicīnas likuma 35. panta pirmās daļas 1.punktā ir noteikts, ka dzīvnieku īpašniekam ir tiesības saņemt zaudējumu kompensāciju par epizootijas uzliesmojuma apkarošanas laikā slimības apkarošanas dēļ nokautajiem vai nogalinātajiem dzīvniekiem. Noteikumi Nr.177 nosaka kārtību, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošo dzīvnieku infekcijas slimību un epizootijas uzliesmojuma laikā. Dzīvnieku īpašniekiem ZS “Stradi”, ZS “Rubeņi” un ZS “Cīruļi” radās materiāli zaudējumi, savā ganāmpulkā apkarojot Āfrikas cūku mēri, jo tā dēļ minētajiem dzīvnieku īpašniekiem tika nokauti 197 cūku dzimtas dzīvnieki. ZS “Rubeņi” pirms Āfrikas cūku mēra uzliesmojuma novietnē gaļas pārstrādes uzņēmumam SIA “Marger” bija piegādājusi cūku liemeņus. SIA “Marger” par cūku liemeņiem samaksāja ZS “Rubeņi”, tāpēc par šo cūku liemeņu īpašnieku uzskatāms SIA “Marger”. Tā kā ZS “Rubeņi” tika konstatēts Āfrikas cūku mēris, no SIA “Marger” tika izņemta sadalīta svaiga cūkgaļa un cūkgaļas produkti, kas bija iegādāti no ZS “Rubeņi”. Noteikumu Nr.177 5.pielikuma 1.punkts nosaka kompensācijas apmēru par produktiem, kas tiek izņemti no aprites pārstrādes uzņēmumā vai noliktavā un iznīcināti. Kompensācijas apmēru aprēķina atbilstoši produktu iegūšanas pašizmaksas vidējai vērtībai. Saskaņā ar noteikumu Nr.177 5.pielikumā noteikto SIA “Marger” kompensācijas apmērs aprēķināts, ņemot vērā SIA “Marger” valdes locekles Agitas Pušpures Lauku atbalsta dienesta reģionālajā pārvaldē iesniegtajā paskaidrojumā minēto cūkgaļas un cūkgaļas produkcijas pašizmaksu.Veterinārmedicīnas likuma 38. panta pirmās daļas 5.punktā ir noteikts, ka dzīvnieku īpašniekam ir tiesības saņemt zaudējumu kompensāciju par Amerikas peru puves apkarošanas laikā iznīcinātajām bišu saimēm. Savukārt noteikumu Nr.177 7.3 pielikumā noteikts kompensācijas apmērs. Dzīvnieku īpašnieces Ināras Zemes bišu dravā 25 stropos tika konstatēta Amerikas peru puve, un šajos stropos bišu saimes tika iznīcinātas, bet stropi izolēti, iztīrīti un dezinficēti.Lai izpildītu Veterinārmedicīnas likumā un noteikumos Nr.177 noteikto, jāizdod Ministru kabineta rīkojums (turpmāk – rīkojuma projekts), kas nosaka kompensācijas izmaksu dzīvnieku īpašniekiem, lai segtu zaudējumus, kas dzīvnieku īpašniekiem radušies Āfrikas cūku mēra un Amerikas peru puves uzliesmojuma apkarošanas laikā.Kompensāciju lauksaimniecības dzīvnieku īpašniekiem izmaksās Lauku atbalsta dienests pēc naudas līdzekļu saņemšanas no valsts pamatbudžeta programmas 02.00.00 „Līdzekļi neparedzētiem gadījumiem”. Ar rīkojuma projektu tiks nodrošināts noteikumu Nr.177 9.4.apakšpunkta prasības izpilde par to, ka kompensācija, pārskaitot to dzīvnieku īpašnieka norādītajā bankas kontā, tiek izmaksāta 90 dienu laikā no dzīvnieku īpašnieka iesnieguma saņemšanas. Tāpat rīkojuma projekts paredz Zemkopības ministrijai nodrošināt, lai valsts budžetā daļēji tiktu atgūti līdzekļi par dzīvnieku īpašniekam izmaksāto kompensāciju saistībā ar Āfrikas cūku mēra programmu. Naudas līdzekļu atgūšana paredzēta no Eiropas Savienības budžeta saskaņā ar Eiropas Parlamenta un Padomes 2014. gada 15. maija Regulu (ES) Nr.652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr.178/2002, (EK) Nr.882/2004 un (EK) Nr.396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr.1107/2009 un atceļ Padomes Lēmumus 66/399/EEK, 76/894/EEK un 2009/470/EK. Rīkojuma projekta pieņemšana problēmu atrisinās pilnībā. |
| 3. | Projekta izstrādē iesaistītās institūcijas | Lauku atbalsta dienests |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir lauksaimniecības dzīvnieku īpašnieki.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts paredz izmaksāt lauksaimniecības dzīvnieku īpašniekiem **22 895,75** *euro*. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2016.gads | Turpmākie trīs gadi *(euro)* |
| 2017.gads | 2018.gads | 2019.gads |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.Budžeta ieņēmumi: | 0 | 0 | **15 491** | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | **22 896** | 0 | 0 | 0 |
| 2.1. valsts pamatbudžets | 0 | **22 896** | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | **–22 896** | **15 491** | 0 | 0 |
| 3.1. valsts pamatbudžets | 0 | **–22 896** | **15 491** | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |

|  |  |  |  |  |  |
| --- | --- | --- | --- | --- | --- |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| **+ 22 896** | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ar rīkojuma projektu paredzēta kompensācijas izmaksa dzīvnieku īpašniekam **ZS “Stradi”** **1494,02** *euro* apmērā. Atbilstoši Pārtikas un veterinārā dienesta (turpmāk – PVD) inspektora aktā Nr.3 norādītajai informācijai saimniecībā nokautas **sešas** sivēnmātes un viena vaislas jauncūka. Noteikumu Nr.177 2.pielikumā ir noteikts kompensācijas apmērs katrai cūku sugas dzīvnieku kategorijai atkarībā no dzīvnieka svara un audzēšanas mērķa. Precīzs kompensācijas apmēra aprēķins redzams Lauku atbalsta dienesta iesniegtajā informācijā, kas pievienota anotācijas pielikumā. Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, tad dzīvnieku īpašniekam ZS “Stradi” pienākas kompensācija pilnā apmērā – **1494,02** *euro.* Ar rīkojuma projektu paredzēta kompensācijas izmaksa dzīvnieku īpašniekam **Inārai Zemei** 2241,00 *euro* apmērā. Atbilstoši Ināras Zemes iesniegumam saimniecībā ir iznīcinātas 25 bišu saimes. Noteikumu Nr.177 7.3pielikumā ir noteikts kompensācijas apmērs par iznīcināto bišu saimi, ņemot vērā, vai ir pirkuma dokumenti, kas apliecina bišu saimes iegādes izmaksas, vai šādu dokumentu nav. Tā kā Inārai Zemei nav pirkuma dokumentu, tad saskaņā ar noteikumu Nr.177 7.3 pielikuma 1.punktu kompensācijas apmērs ir 89,64 *euro* par katru iznīcināto bišu saimi. Precīzs kompensācijas apmēra aprēķins redzams Lauku atbalsta dienesta iesniegtajā informācijā, kas pievienota anotācijas pielikumā. Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, tad dzīvnieku īpašniekam Inārai Zemei pienākas kompensācija pilnā apmērā – 2241,00 *euro.*Ar rīkojuma projektu paredzēta kompensācijas izmaksa dzīvnieku īpašniekam **ZS “Rubeņi”** 15 196,07 *euro* apmērā. Atbilstoši Pārtikas un veterinārā dienesta (turpmāk – PVD) inspektora aktā Nr.1 norādītajai informācijai saimniecībā nokautas 12 pārraudzībā esošas sivēnmātes, 1 pārraudzībā esošs kuilis, 12 sivēni svarā līdz 30 kg, 97 nobarojamās cūkas svarā no 31 līdz 80 kg un 20 nobarojamās cūkas svarā virs 81 kg. Noteikumu Nr.177 2.pielikumā ir noteikts kompensācijas apmērs katrai cūku sugas dzīvnieku kategorijai atkarībā no dzīvnieka svara un audzēšanas mērķa. Precīzs kompensācijas apmēra aprēķins redzams Lauku atbalsta dienesta iesniegtajā informācijā, kas pievienota anotācijas pielikumā. Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, tad dzīvnieku īpašniekam ZS “Rubeņi” pienākas kompensācija pilnā apmērā – 15 196,07 *euro.* Ar rīkojuma projektu paredzēta kompensācijas izmaksa **SIA “Marger”**, kam tika izņemta sadalīta svaiga cūkgaļa un cūkgaļas produkti, kuri bija iegādāti no ZS “Rubeņi”. Noteikumu Nr.177 5.pielikuma 1.punkts nosaka kompensācijas apmēru par produktiem, kas tiek izņemti no aprites pārstrādes uzņēmumā vai noliktavā un iznīcināti. Kompensācijas apmēru aprēķina atbilstoši produktu iegūšanas pašizmaksas vidējai vērtībai. Saskaņā ar noteikumu Nr.177 5.pielikumā noteikto SIA “Marger” kompensācijas apmērs aprēķināts, ņemot vērā SIA “Marger” valdes locekles Agitas Pušpures Lauku atbalsta dienesta reģionālajā pārvaldē iesniegtajā paskaidrojumā minēto cūkgaļas un cūkgaļas produkcijas pašizmaksu. Precīzs kompensācijas apmēra aprēķins redzams Lauku atbalsta dienesta iesniegtajā informācijā, kas pievienota anotācijas pielikumā. Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, tad dzīvnieku īpašniekam SIA “Marger” pienākas kompensācija pilnā apmērā – 492,70 *euro.*Ar rīkojuma projektu paredzēta kompensācijas izmaksa dzīvnieku īpašniekam **ZS “Cīruļi”** 3471,96 *euro* apmērā. Atbilstoši Pārtikas un veterinārā dienesta (turpmāk – PVD) inspektora aktā Nr.1 norādītajai informācijai saimniecībā nokautas sešas sivēnmātes, viens vaislas kuilis, 39 sivēni svarā līdz 30 kg, viena nobarojamā cūka svarā no 30 līdz 80 kg un viena nobarojamā cūka svarā virs 81 kg. Noteikumu Nr.177 2.pielikumā ir noteikts kompensācijas apmērs katrai cūku sugas dzīvnieku kategorijai atkarībā no dzīvnieka svara un audzēšanas mērķa. Precīzs kompensācijas apmēra aprēķins redzams Lauku atbalsta dienesta iesniegtajā informācijā, kas pievienota anotācijas pielikumā. Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, tad dzīvnieku īpašniekam ZS “Cīruļi” pienākas kompensācija pilnā apmērā – 3471,96 *euro.*  |
| 6.1. detalizēts ieņēmumu aprēķins | - |
| 6.2. detalizēts izdevumu aprēķins | - |
| 7. Cita informācija | Lēmums par kompensācijas apmēru pieņemts individuāli. Noteikumu Nr.177 6.punktā noteikti kritēriji, pēc kuriem var samazināt izmaksājamo kompensāciju. Turklāt PVD inspektors vērtē to, kā dzīvnieku īpašnieks ir pildījis normatīvajos aktos noteiktās prasības, vai laikus ir ziņots par dzīvnieku saslimšanu un vai laikus veikti pasākumi slimības ierobežošanai. Tā kā iepriekš minētajiem dzīvnieku īpašniekiem nav konstatēti normatīvo aktu pārkāpumi, tika pieņemts lēmums par kompensāciju nesamazināšanu. Turklāt kaušanas brīdī cūku sugas dzīvniekiem nebija konstatētas slimību izraisītas pārmaiņas.Katru gadu no Eiropas Savienības budžeta līdzekļiem valstij tiek pārskaitīti **līdz 75%** no iztērētajiem līdzekļiem kompensāciju izmaksai dzīvnieku īpašniekiem par slimībām, kuru uzraudzībai un apkarošanai ir sagatavota un ar Eiropas Komisiju saskaņota uzraudzības un apkarošanas programma. Šāda uzraudzības programma ir saskaņota Āfrikas cūku mēra uzraudzībai un apkarošanai.Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. |

Anotācijas IV, V un VI sadaļa – projekts šo jomu neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Zemkopības ministrija un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav  |

Zemkopības ministrs J. Dūklavs

03.10.2016. 10:08

1808

S.Vanaga

67027363, Sanita.Vanaga@zm.gov.lv